**גלריה צימבליסטה גאה להציג:**

עוד מעט  
**מפגש ייחודי בין שירה לאמנות פלסטית, בליווי תמונות ומכתבים  
  
תערוכה חדשה מאוסף העבודות המשותפות שיצרו האמנית   
עפרה צימבליסטה והמשוררות יונה וולך ואגי משעול**  
 **אירוע פתיחה חגיגי: 20 במרץ 2025, בשעה 19:00**

**נעילה: 28 ביוני 2025**

**גלריה צימבליסטה (ע"ש עפרה צימבליסטה)**

**רח' שיבת ציון 36, תל אביב**

**עוד מעט**, תערוכה חדשה מאוסף העבודות המשותפות של האמנית, **עפרה צימבליסטה,** ושל שתיים מן הדמויות המרכזיות בשדה השירה הישראלית, המשוררות **יונה וולך** ו**אגי משעול**,תיפתח ב-20 במרץ 2025 בגלריה צימבליסטה בתל אביב. עבודותיהן המיתולוגיות של צימבליסטה, וולך ומשעול יוצגו בשני חללי הגלריה, לצד עבודות נוספות מאוסף צימבליסטה, שיוצגו בגן הפסלים שבחצר.

התערוכה **עוד מעט** תספק הצצה לדיאלוג האמנותי, שהתקיים בין צימבליסטה, וולך ומשעול, ותחשוף את השיח שניהלו השלוש. בין העבודות השונות יוצגו גם מכתבים ותמונות, שנחשפו בתערוכתן המקורית של וולך וצימבליסטה בגלריה שרה לוי בתל אביב בשנת 1984, ולא הוצגו מאז. המפגש בין שירה לאמנות פלסטית והיצירה הרב-תחומית, שאפיינו את צימבליסטה, היוו בסיס ומקור השראה לפתיחת גלריה צימבליסטה.

התערוכה נעשתה בשיתוף עם אוסף בנו כלב, גלריה גורדון ואבי חי.

**גלריה צימבליסטה** היא מרכז חדש לאמנות עכשווית – בית לאמנות פלסטית ולמוזיקה ע"ש האמנית עפרה צימבליסטה, הממוקם בדרום-מזרח תל אביב, אזור המהווה מוקד מתפתח לאמנים וליוצרים בעיר, אשר יארח תערוכות, הופעות ואירועים שונים.

**גלריה צימבליסטה** מהווה מסגרת למפגש אינטימי, לשיח אמנים ועמיתים, תוך דגש על מערכות יחסים בנות קיימא בין אמנים, מוזיקאים, כותבים ואוהבי אמנות, ובין אמנות לבין החברה שבה היא פועלת.   
בנוסף לתערוכות מתחלפות יתקיימו בחלל מופעי מוזיקה בעלי זיקה רב-תרבותית, המתמקדים בחיבורים בין יוצרים מתחומים שונים. ברוח מיקום הגלריה בצמוד לשכונות שפירא ונווה שאנן, יתארחו בה גם הופעות של מוזיקה אריתראית, סודנית ועוד. מתחם הגלריה כולל מספר מרחבים שונים: גן פסלים פתוח, חללי תצוגה וחדר וידיאו.  
הגלריה הוקמה ביוזמת המוזיקאי, **חן צימבליסטה**, מייסד עמותת מפעל המוזיקה ופרויקט קול השלום.

**\* עפרה צימבליסטה** ) 1939–2014( היא אמנית ישראלית, שהצלחתה נמדדה לא רק בשלל תערוכות מוזיאליות, אלא דווקא בשפע פסליה, המוצבים במרחבים ציבוריים שונים בארץ ובעולם ונחרטו בזיכרון הקולקטיבי. עבודותיה מדברות לקהל הרחב, ואינן פונות רק לחובבי ולמביני אמנות. ב"להקות" השונות של צימבליסטה משתתפים נשים, גברים וילדים בני גילים שונים, לעיתים במופעים רבי משתתפיםולעיתים במופעי יחיד. הבימות משתנות, וניתן למצוא ביניהן חללים סגורים, טירות ישנות, מרכזי קניות, תחנות דלק וגינות משחק. גדולתה של צימבליסטה, לבד מיצירת הפסלים עצמם, הייתה בהעמדתם על הבימות המשתנות. באמצעות הצבת הפסלים במרחב יצרה עפרה כוריאוגרפיות משתנות, מתוך מחשבה מרחבית ותכנון מדוקדק של העמדת כל דמות ודמות באופן עקבי וייחודי ליצירתה.

\*הטקסט מבוסס על דברי האוצרת, רותי אופק, בהקדמה לקטלוג התערוכה "המופע הגדול" (המוזיאון הפתוח, גן התעשייה תפן, 2016)

**עוד מעט   
תערוכה חדשה מאוסף העבודות המשותפות שיצרו האמנית   
עפרה צימבליסטה והמשוררות יונה וולך ואגי משעול  
אירוע פתיחה חגיגי יתקיים ב-20 במרץ 2025, בשעה 19:00**

**שעות פתיחה:**

**ימים ד'- ה'- 11:00 – 16:00  
ימים ו' - שבת - 10:00 – 13:00  
הכניסה חופשית**

**גלריה צימבליסטה, רח' שיבת ציון 36, תל אביב**  
https://zimbalista.com/  
**אינסטגרם**

https://www.instagram.com/zimbalista.gallery/

**פייסבוק**

https://www.facebook.com/profile.php?id=61568513075822

**איוונט לפייסבוק**   
https://www.facebook.com/share/1DgP754dSi/  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
לפרטים נוספים: שירה אלדר, קרנית בסון יחסי ציבור, 052-4299441